  Виталий Пронин Республикаысьтымы статистикая кун служба ивортэмъя, туэ куинь толэзь куспын шаерамы улӥсьёс юиллям 3 миллион 198 сюрс литр пала кудӟытӥсь юонъёсты. Кылем арлэн нырысетӥ палареныз ӵошатыса, со лыдпус 2 процентлы ичигес. Курытсэ вузан но ог 15 процентлы кулэсмиз. Но озьы ке но калык кудӟытӥсь юонъёслы 10 процентлы тросгес коньдонзэ быдтэм - ваньзэ-ӧвӧлзэ 3 миллиард 474 миллион манет. Специалистъёс тае герӟало аракы дунъёслэн ӝутскеменызы.Удмуртиын котькуд улӥсьлы быдэ 3 толэзь куспын усиз 2,4 литр курыт юон (410 граммлы ичигес миымлэсь), 18,3 литр сур (1,3 литрлы ятыргес кылем арынлэсь), 1,8 литр пала горд яке тӧдьы вина (20 граммлы миымлэсь тросгес). Приволжск федерал округе пырись улосъёс пӧлын курыт юонъёслэн паськыт вӧлмемзы ласянь Удмурт шаер куинетӥ интыын. Шаерамы улӥсьлы быдэ (арлыдыз шоры учкытэк, татчы пыро быдэ вуымтэ пиналъёс но) усе 2,1 литр чылкыт алкоголь. Нырысетӥ интыын Киров но Пермь улосъёс - отын адямилы быдэ усе 2,3 литр пала курыт юон. Асьме шаерын кадьгес ик югдур Башкортостанын но Самара улосын.Роспотребнадзор ивортӥз: шаерысьтымы сю сюрс адямилы быдэ усе алкоголизмен черлам 1 сюрс 324 мурт. Огъя кунмыя та лыдпус - 1 сюрс 402 адями. Пусйыны кулэ: ӟенелик пыдсы выемъёслэн лыдзы берло 4 ар куспын кулэсмиз 8,7 процентлы. Та лыдпус пичи, соин ик азьланьтоно кудӟытӥсь юонъёслэсын ужрадъёсты, пусъё специалистъёс.Елена Никитина Туспуктэмез: www.hohmodrom.ru Теги: алкоголь юон  